У ім дружна адпачываюць 20 выхаванцаў. Узрост дзяцей — ад 9 да 15 гадоў. Лагер мае эколага-краязнаўчы кірунак. Паколькі 2018 год аб’яўлены Годам малой радзімы, змена-экспедыцыя носіць назву “Дзевяць цудаў пушчанскага краю”. Усе лагерныя мерапрыемствы накіраваны на праяўленне ініцыятывы па добраўпарадкаванні малой радзімы, стварэнне спрыяльных умоў для вывучэння, захавання і развіцця беларускай культуры. Акцэнт зроблены на развіццё практычнага краязнаўства як непасрэдна на тэрыторыі мікрараёна лагера — аграгарадка Дабраволя, так і найпрыгажэйшых мясцін Белавежскай пушчы.